Al-Fargʻoniy mahallasi

Al-Fargʻoniy mahallasi (Yoʻldosh-6 mavzesi) – Toshkent shahar Yangihayot tumanidagi mahalla. Tumanning Fayzli, Yoʻldosh, Viqor, Sergeli tumanining Nilufar, Ittifoq mahallalari bilan chegaradosh. 1966-yil tashkil topgan. Shu yildan Yoʻldosh nomi bilan atalgan. 1998-yil Yoʻldosh mahallasi hududi ikkiga boʻlinib, „Al-Fargʻoniy“ mahallasi tashkil etilgan. Aholisi 8 150 kishidan iborat boʻlib, ruslar koʻpchilikni tashkil etadi. Mahalla 1966-yildagi zilziladan soʻng qurilganligi sababli uning hududidagi uylar rossiyalik quruvchilar uchun berilgan. Mahalla hududida tuman boʻlimlari, kasalxona, 2 ta maktab, kasb-hunar kolleji mavjud.

2020-yilgacha Sergeli tumani tarkibida boʻlgan. 2020-yil 9-iyulda qabul qilingan Xalq deputatlari Sergeli tumani kengashining 66/2-10-sonli qarori bilan Al-Fargʻoniy mahallasi Yangihayot tumaniga oʻtkazilgan.

 Manbalar 

Turkum:Yangihayot tumanidagi mahallalar